Verbeter só jou kind se akademiese vaardighedeFoto: visionbeyond2020.com Susan du Plessis, direkteur van opvoedkundige programme by Edublox, sê ouers moet in gedagte hou dat leer ŉ drieledige eienskap is en dat die toepassing van dié drie bene kinders beter sal laat vaar op skool. Edublox is ŉ lees-, wiskunde- en leerkliniek met 25 sentrums regdeur Suider-Afrika. Die Edublox multisensoriese kognitiewe ontwikkelingsprogramme stel leerders daartoe in staat om leerstruikelblokke soos lees-, spel- en wiskundeprobleme te oorkom, help hulle om lewenslange leerders te word en bemagtig hulle om hulle hoogste opvoedkundige doelwitte te bereik. Du Plessis sê dié drie bene van leer is lees, skryf en wiskunde. “’n Kind se vermoë om te kan lees, skryf en wiskunde te doen vorm die grondslag van sy akademiese sukses, en raak sy potensiaal en toekomstige prestasies op elke terrein. Sommige leerders kan nie lees nie, maar kan skryf; ander sukkel met wiskunde, maar lees maklik – dit is deurslaggewend dat ’n kind ál drie onder die knie het.” Sy sê lees vorm die grondslag van akademiese sukses regdeur ’n kind se skool- en universiteitsloopbaan. “Lees sal jou kind nuwe woorde leer en sy woordeskat uitbrei, sy algemene kennis verbeter, hom help om beter te konsentreer en op een taak te fokus. Hedendaagse kinders word met soveel klank, lig en beweging van elektroniese toestelle gebombardeer dat lees eintlik die brein help ontspan,” sê Du Plessis. Du Plessis sê die brein word gestimuleer wanneer daar geskryf word. “Skryf maak die brein wakker, aangesien kinders nie net vinniger leer lees wanneer hulle eers met die hand leer skryf nie, maar dit stel hulle ook in staat om hulle gedagtes beter te formuleer en inligting te onthou.” Die laaste en ewe belangrike faset vir ŉ sterk akademiese onderbou is die vestiging van ’n stewige wiskundige begrip. “Mense word maklik mislei om te glo wiskunde is geen voorvereiste vir ŉ suksesvolle loopbaan nie, maar in wetenskap, sake en selfs ons alledaagse bestaan kan ons nie van syfers ontsnap nie.” ŉ Kind se vermoë om te kan lees, skryf en wiskunde doen, hang ten diepste van kognitiewe vaardighede soos aandagspan, visuele en ouditiewe persepsie, reeksgeheue en werkende geheue, en logiese denke af. “Maak seker hierdie vaardighede word goed ontwikkel.” Volg dié wenke: Lees Skryf Wiskunde Besoek Edublox se webwerf.